stanford-oval/wikipedia huggingface dataset:
לנגור סגול-פנים
מאפיינים

בעבר הלנגור שויך לסוג לוטונג. כיום בעקבות בדיקות DNA משייכים אותו לסוג לנגור אפור. המאפיין הבולט ביותר שלו הוא פניו הצבועות סגול ו"כיפתו" בצבע האפרסק. הוא בעל זקן לחיים וסנטר לבן ופרווה בצבע כהה. במראהו הוא קרוב ביותר למין לנגור נילגירי שעבר יחד איתו מהסוג לוטונג.
הקוף ניזון מעלים ומפירות שונים כדוגמת בננה, מנגו, רמבוטן ופרי הג'ק.
קוף זה הוא שוכן עצים ברובו החי בחבורות קטנות המשוטטות סביב היערות של דרום-מערב סרי לנקה בסמוך לקצוות הערים הגדולות. תהליך הגידול גרר פגיעה ביערות בהם הוא חי וכיום רק 3% מהיערות המקוריים עדיין עומדים. מרבית הקופים חיים בתוך הפארק הלאומי מישורי הורטון. הם מצויים בסכנה מכריתת יער, כבישים לאורך מחייתם, הרעלה וציד בשביל תרופות עממיות.
טורפיהם העיקריים ביער הם נמר סרי לנקי ועיט מלאי שחור, היכולים לקטול בוגרים וצעירים.
תת-מינים

ללנגור זה ישנם 4 תת-מינים:
Semnopithecus vetulus vetulus
Semnopithecus vetulus nestor
Semnopithecus vetulus philbricki
Semnopithecus vetulus monticola
הערות שוליים

↑  לנגור סגול-פנים באתר הרשימה האדומה של IUCN
מאיה עשת

| --- | --- |
אין תמונה חופשית
 לידה:  9 במאי 1990 (בת 34) ירושלים, ישראל
 מדינה:  ישראל ישראל
 מקום לימודים:  בית הספר למשחק סטלה אדלר 
 בן זוג:  קונסטנטין מליקוב
 פרופיל ב-IMDb
 
מאיה עשת (נולדה ב-9 במאי 1990) היא שחקנית קולנוע וטלוויזיה ישראלית בעלת קריירה בארצות הברית.
ביוגרפיה

עשת נולדה בירושלים. אמה, אילווה עשת, עלתה משוודיה וכיום שחקנית ומדבבת ומורה למשחק. אביה, אריק עשת, הוא מפיק תיאטרון, שחקן, מדבב, מורה למשחק, והיה בין מייסדי הסניף הירושלמי של הסטודיו למשחק ניסן נתיב וניהל אותו במשך שנים, כשבהמשך הקים את תיאטרון האינקובטור, שבו הוא משמש עד היום כמנהל אמנותי. למדה בתיכון לאמנויות בירושלים. אחיותיהן הן השחקנית מילי עשת ונועם עשת, בעלת מותג בגדים.
קריירה > בישראל

בגיל תשע החלה עשת לעבוד בדיבוב, ודיבבה לעברית את הדמות של אולי בסדרת האנימציה לילדים "רולי פולי אולי". לאחר מכן, דיבבה לעברית גם בסדרת האנימציה לילדים "השלישייה".
בשנת 2002, בגיל 12, קיבלה את תפקידה הראשי הראשון בסרט הקצר "שיעור מולדת: עבדי השם", בו גילמה נערה דתייה שהתכוננה לבת המצווה שלה.
בנוסף, שיחקה בתפקידים זוטרים בסרט "מישהו לרוץ איתו", ובסדרת הדרמה "משמורת".
קריירה > בארצות הברית

בגיל 18 היגרה לארצות הברית כדי ללמוד בבית ספר למשחק ע"ש סטלה אדלר בניו יורק במשך שלוש שנים, ולאחר מכן עברה ללוס אנג'לס.
בשנת 2013 שיחקה בהצגה "The Outsider - Lovecraft Nightmare Suite" (עיבוד בימתי לסיפורו הקצר של ה.פ. לאבקרפט, "הזר") בתיאטרון לקס שבלוס אנג'לס.
בשנים 2016–2014 שיחקה בעשרה פרקים בתור מרדית' ווקר בסדרת פנטזיית הנעורים האמריקאית "זאב צעיר" מבית MTV.
ב-2017 שיחקה בסרט הדרמה האמריקאי "עד העצם" מבית נטפליקס, בכיכובם של לילי קולינס וקיאנו ריבס. בנוסף באותה שנה, שיחקה בסרט הדרמה האמריקאי "פרח", בכיכובה של זואי דויטש.
בשנת 2018 שיחקה בתפקיד מרכזי בתור לומי ת'ורן בסדרת המדע הבדיוני האמריקאית "נייטפלייר" מבית רשת Syfy ונטפליקס. הסדרה בוטלה לאחר עונתה הראשונה. בנוסף באותה שנה, שיחקה בדרמת הפשע האמריקאית של הבמאית הישראלית הגר בן-אשר "נשים מתות מהלכות".
בשנת 2023 הצטרפה לקאסט העונה השמינית והאחרונה של הסדרה "אימת המתים המהלכים".
חיים אישיים

נשואה לקונסטנטין מליקוב, שחקן אמריקאי-יהודי ממוצא רוסי, אותו הכירה במהלך לימודי המשחק בניו יורק.
פילמוגרפיה > קולנוע

| שנה | סרט | תפקיד | הערות נוספות |
| --- | --- | --- | --- |
| 2014 | Bro, What Happened? | פילאר |  |
| 2017 | עד העצם | פרל |  |
| 2017 | פרח | קלודין |  |
| 2017 | Keep Watching | מריסה ואסקז |  |
| 2018 | נשים מתות מהלכות | בקי | סרטה של הגר בן-אשר |
| TBA | Evilou | מישלין |  |
| TBA | 10 KILOS |  | סרטו של דורון ערן |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1999–2000 | רולי פולי אולי | רולי | דיבוב |
| 2002 | עבדי השם | תמר | סרט טלוויזיה של ערוץ 2 |
| 2004 | השלישייה | הלנה | דיבוב |
| 2007 | משמורת | עדן |  |
| 2013 | My Boring Life | נורה | 3 פרקים |
| 2014 | Kroll Show | חסרת שם | פרק: "It Begins" |
| 2014–2016 | זאב צעיר | מרדית' ווקר | 10 פרקים |
| 2015 | כשגבר פוגש אישה | אנקלוקו | פרק: "Scepter" |
| 2016 | אהבה | בחורה | פרק: "It Begins" |
| 2017 | Scandal: Gladiator Wanted | ג'ורדן | סדרת רשת; 2 פרקים |
| 2018 | נייטפלייר | לומי ת'ורן | תפקיד ראשי; 10 פרקים |
| 2020 | מסע בין כוכבים: פיקארד | אינדקס | פרק: "Remembrance" |
| 2020 | בית המשפט! | לי אן מוס | פרק: "Bye Bye Bernie" |
| 2023 | Agent Stoker | רונית בר-גדה | פודקאסט; פרק: "206: Jinn" |
| 2023 | אימת המתים המהלכים | סם קרניק | 6 פרקים |
הערות שוליים

1 2 3 4 5 6  בן עופר, השחקנית מאיה עשת מצליחה בהוליווד, אז איך לא שמעתם עליה?, באתר Xnet‏, 3 באוקטובר 2018
↑  Bonnie Azoulay: Meet Maya Eshet, the Israeli Actress Tackling Mental Illness and Social Injustices Through Film. In: heyalma.com. 10. דצמבר 2019. Abgerufen am 30. ינואר 2020.
↑  Angie Fiedler Sutton: Theater Review: 'Lovecraft: Nightmare Suite' At The Lex Theatre. In: neontommy.com. 5. אוקטובר 2013. Abgerufen am 30. ינואר 2020.
לואיזה זיידלר

| --- | --- |

 לידה:  15 במאי 1786 ינה, דוכסות סקסוניה-ויימאר 
 פטירה:  7 באוקטובר 1866 (בגיל 80) ויימאר, הדוכסות הגדולה של סקסוניה-ויימאר-אייזנך 
 מקום קבורה:  בית הקברות ההיסטורי בוויימאר 
 הושפעה על ידי:  כריסטיאן לברכט פוגל, גרהארד פון קיגלגן, Jakob Wilhelm Roux 
 
לואיזה זיידלר (בגרמנית: Louise Seidler;‏ 15 במאי 1786 – 7 באוקטובר 1866) הייתה ציירת גרמנית בחצרם של הדוכסים הגדולים של ויימאר ושומרת אוסף האמנות שלהם, וחברה קרובה של המשורר גתה.
ביוגרפיה > ראשית חייה

לואיזה זיידלר נולדה ב-15 במאי 1786 נולדה לאקדמאי באוניברסיטת ינה. היא בילתה את נעוריה עם סבתה (שלימדה אותה מוזיקה וציור) ואז במות סבתה אומצה על ידי אשתו של רופא בגותה. אהבתה לאמנות פותחה רק על ידי הפסל פרידריך וילהלם אויגן דל (אנ'), שחזר לגותה לאחר שהות בת אחת עשרה שנים ברומא.
ביוגרפיה > חזרה לינה

היא חזרה לינה וגרה בבית אביה, בסמוך לביתו של גתה והכירה אותו מילדותה. בינה התיידדה גם עם סילבי פון ציגזאר (אנ') ופאולינה גוטר (אנ'), לימים רעייתו של פרידריך וילהלם שלינג. לואיזה זיידלר התקבלה לחוגים האינטלקטואליים בעיר, שכללו את פרידריך שילר, יוהאן גוטליב פיכטה, פרידריך וילהלם שלינג, גאורג וילהלם פרידריך הגל, האחים אלכסנדר ווילהלם פון הומבולדט ואחרים. גתה פגש אותה בעיקר בביתו של המו"ל קרל פרידריך ארנסט פרומן (אנ'), והחל להתעניין בה מאוד.
ביוגרפיה > נישואים

ב-14 באוקטובר 1806 ניצחו הצרפתים בקרב בינה וב-1806 ו-1807 כבשו את ינה, וחשפו את תושביה לשוד וגזל. במהלך תקופה זו לואיזה התאהבה ונישאה לרופא הצבאי ג'פרוי. בפקודות שקיבל לפני חתונתו הוא הועבר לספרד, שם נפטר מחום בבית חולים צבאי. לאחר מכן הוריה שלחו את לואיזה האלמנה לדרזדן כדי להסיט אותה מהאבל.
ביוגרפיה > קריירת ציור מוקדמת

בביקורה בגלריה בדרזדן, שהרשימה גם את גתה, היא החליטה להיות ציירת והתקדמה במהירות, לאחר שהפכה לתלמידה של הצייר והמורה כריסטיאן לברכט פוגל, שלימד אותה בחינם. גתה שהה בדרזדן במשך 10 ימים בנסיעתו חזרה מקרלסבאד, והיה כל כך מרוצה מההעתק של לואיזה ל"סנט ססיליה" של קרלו דולצ'ה, שהוא הזמין אותה לוויימאר, שם ציירה את דיוקנו.
עד למות אמה ב-23 בספטמבר 1814 היא בילתה את חודשי החורף בוויימאר ובינה ובחודשי הקיץ בדרזדן, ועברה הכשרה נוספת בציור. בחורף 1811 היא הוזמנה לגותה על ידי הדוכס אוגוסטוס לצייר אותו, אשתו השנייה קרולין אמאלי והנסיכה לואיזה (בתו מנישואיו הראשונים).
מות אמה ב-23 בספטמבר 1814 סימן שבר בחייה, והיא חזרה לאביה בינה, כראש משק הבית שלו, אף על פי שהיא עדיין ראתה הצלחה בעבודתה האמנותית.
מינכן (1817–1818)

בזכות גתה היא קיבלה מלגה לשנה מהדוכס קרל אוגוסטוס כדי לנסוע למינכן לשנה נוספת להכשרה בציור. ב-4 ביולי 1817 נסעה למינכן, ועם מכתבי המלצה של גתה. במינכן פגשה שוב את חברתה פאולינה גוטר, שבשנת 1812 התחתנה עם הפילוסוף פרידריך וילהלם שלינג, ובביתה פגשה את המשורר השוודי פר דניאל אמדאוס אטרבום.
בהשפעתו של מנהל האקדמיה לנגר, סגנון הציור של לואיזה הפך לעצמאי יותר ככל שעברה מהעתקת יצירות האמנות של אחרים ללימוד הטבע (שאותו הזניחה בעבר). למרות זאת, היא עדיין העתיקה ציור של רפאל במינכן עבור הדוכס והפיקה רישום בארמון נימפנבורג עבור גתה. הדוכס נעתר לבקשתה למלגה נוספת לאיטליה.
איטליה (1818-23)

ב-20 בספטמבר 1818 לואיזה יצאה לטיול באיטליה והגיעה לרומא ב-30 באוקטובר שלאחר מכן. היא חיה בחוג האמנותי של העיר, בה גם ביקרו יוליוס שנור פון קרולספלד והאחים יוהאן ופיליפ וייט. במושבה הגרמנית של הציירים והפסלים היא מצאה דרך לחיים האמנותיים והחברתיים של העיר ויוצריה.
באביב 1819 היא בילתה חודשים רבים בנאפולי ובסתיו 1820 בפירנצה, על מנת להעתיק את "מדונה דל גרנדוקה" ו"מדונה דל קרדלינו" של רפאל (שניהם במוזיאון אופיצי) עבור הדוכס הגדול קרל אוגוסטוס. הצייר פרידריך פרלר התרשם כל כך מהעותקים שלה שהוא כינה אותם "העותקים הטובים ביותר שאני מכיר". עותק נוסף, נקנה על ידי המלך לואי הראשון מבוואריה בשנת 1826 במינכן. בסוף הסתיו 1821 היא עזבה את פירנצה לרומא.
באפריל ובמאי 1822 היא העתיקה את "נגני הכינור", כאשר העותק לימים היה חלק מהאוסף בארמון בפוטסדאם. במקביל החלה בציור משלה "אליזבת הקדושה מחלקת נדבות". לואיזה אמרה כי זמנה באיטליה היה המאושר בחייה, אך תקופה זו הגיעה לסיומה כאשר בשנת 1823 קיבלה ידיעה כי אביה חלה קשה והיא נאלצה לחזור לגרמניה.
חזרה לוויימאר

רק בשובה לוויימאר היא מצאה זמן להשלים את עבודתה "אליזבת הקדושה מחלקת נדבות". בהמלצתם של גתה ויוהאן היינריך מאייר. הדוכס קרל אוגוסטוס, העמיד אותה בראש אנשי החינוך של בתו.
בשנת 1824 מינה אותה קרל אוגוסטוס כאחראית לאוסף האמנות הגדול בוויימאר. למעט כמה מסעות לואיזה נשארה בוויימאר וזכתה להערכה רבה בחוגי החברה. היא ניהלה התכתבות ערה עם אישים שונים. ממש עד מותו בשנת 1832 גתה היה אסיר תודה ללואיזה על קידומה בקריירה שלו (ולהפך) ומותו הכניס אותה לאבל עמוק.
בסתיו 1832, היא נסעה לנסיעה שנייה לאיטליה, שנמשכה קצת יותר משנה. מעל לכל היא שמרה על יחסיה עם הצייר פרידריך פרלר, אשר נתן לה השראה לצייר ציורי דת, שהסיטו אותה מהיצירה האמנותית לאחר חזרתה מאיטליה.
עיוורון שפגע בה והתגבר לקראת סוף חייה, מנע גם השלמת רבים מעבודותיה.
גלריה

הבריחה למצרים
קרל אלכסנדר
גתה
דיוקן אישה
ניקיטה ינובסקי
המדונה
הערות שוליים

↑  Deutsche Biographie, Seidler, Louise - Deutsche Biographie, www.deutsche-biographie.de (בגרמנית)
↑  Historische Commission bei der königl. Akademie der Wissenschaften, Allgemeine Deutsche Biographie, Bd. 33, 1., München/Leipzig: Duncker & Humblot, 1891, Allgemeine Deutsche Biographie, עמ' 642
1 2  Louise Seidler, Erinnerungen der Malerin Louise Seidler. Hrsg. von Hermann Uhde, Berlin Propyläen, [c1922]
| --- | --- |
בקרת זהויות :  PLWABN: 9810594066405606  GND: 118760653  ISNI: 0000 0001 0971 979X  LCCN: nr97040453  NTA: 240577035  RKD: 71832  SNAC: w6bc43xk  SUDOC: 108904830  ULAN: 500012339  VIAF: 52485171   WorldCat (עם VIAF): 52485171 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לואיזה זיידלר".
מדבר קדמות

| --- | --- |

חלוקת הארץ לנחלות השבטים
 מידע כללי
 סוג:  אתר מקראי 
 מיקום
 מיקום:  ירדן
 אזור:  צפון ים המלח
  (למפת ירדן מוגדלת) עמאן אירביד סלט ג'רש זרקא טפילה כרכ מידבא מעאן עקבה סוריה לבנון ע י ר א ק  ערב הסעודית  ישראלמדבר קדמות(למפת ירדן רגילה) עמאן אירביד סלט ג'רש זרקא טפילה כרכ מידבא מעאן עקבה סוריה לבנון ע י ר א ק  ערב הסעודית  ישראלמדבר קדמות
 
במקרא, מדבר קְדֵמוֹת הוא מדבר הנמצא בעבר הירדן המזרחי. נקרא על שם העיר קדמות הנזכרת בספר יהושע כאחת מערי שבט ראובן ובספר דברי הימים כאחת מערי הלויים שבנחלת ראובן.
אזכורים מקראיים למדבר ולעיר > מדבר קדמות

בספר דברים מוזכר מדבר קדמות כמקום שממנו שולח משה לסיחון מלך האמורי בקשה לעבור בארצו כדי להיכנס דרכה לארץ כנען:
וָאֶשְׁלַח מַלְאָכִים מִמִּדְבַּר קְדֵמוֹת אֶל סִיחוֹן מֶלֶךְ חֶשְׁבּוֹן דִּבְרֵי שָׁלוֹם לֵאמֹר: אֶעְבְּרָה בְאַרְצֶךָ בַּדֶּרֶךְ בַּדֶּרֶךְ אֵלֵךְ לֹא אָסוּר יָמִין וּשְׂמֹאול. אֹכֶל בַּכֶּסֶף תַּשְׁבִּרֵנִי וְאָכַלְתִּי וּמַיִם בַּכֶּסֶף תִּתֶּן לִי וְשָׁתִיתִי רַק אֶעְבְּרָה בְרַגְלָי
בתלמוד מוזכר בשל קדמותו:
והיינו דאמר רבי יוסי בר' חנינא ה' שמות יש לו: מדבר צין, שנצטוו ישראל עליו, מדבר קדש שנתקדשו ישראל עליו, מדבר קדמות, שנתנה קדומה עליו, מדבר פארן שפרו ורבו עליה ישראל, מדבר סיני שירדה שנאה לעכו"ם עליו. ומה שמו? חורב שמו.
אזכורים מקראיים למדבר ולעיר > העיר קדמות

בספר יהושע נזכרת העיר קדמות לצד ערים נוספות בנחלת ראובן:
וַיִּתֵּן מֹשֶׁה לְמַטֵּה בְנֵי רְאוּבֵן לְמִשְׁפְּחֹתָם. וַיְהִי לָהֶם הַגְּבוּל מֵעֲרוֹעֵר אֲשֶׁר עַל שְׂפַת נַחַל אַרְנוֹן וְהָעִיר אֲשֶׁר בְּתוֹךְ הַנַּחַל וְכָל הַמִּישֹׁר עַל מֵידְבָא. חֶשְׁבּוֹן וְכָל עָרֶיהָ אֲשֶׁר בַּמִּישֹׁר דִּיבוֹן וּבָמוֹת בַּעַל וּבֵית בַּעַל מְעוֹן. וְיַהְצָה וּקְדֵמֹת וּמֵפָעַת. וְקִרְיָתַיִם וְשִׂבְמָה וְצֶרֶת הַשַּׁחַר בְּהַר הָעֵמֶק. וּבֵית פְּעוֹר וְאַשְׁדּוֹת הַפִּסְגָּה וּבֵית הַיְשִׁמוֹת
בספר דברי הימים מופיעה העיר קדמות כאחת מארבעים ושמונה ערי הלויים שנתנו ישראל ללווים מנחלתם:
וּמֵעֵבֶר לְיַרְדֵּן יְרֵחוֹ לְמִזְרַח הַיַּרְדֵּן מִמַּטֵּה רְאוּבֵן אֶת בֶּצֶר בַּמִּדְבָּר וְאֶת מִגְרָשֶׁיהָ וְאֶת יַהְצָה וְאֶת מִגְרָשֶׁיהָ. וְאֶת קְדֵמוֹת וְאֶת מִגְרָשֶׁיהָ וְאֶת מֵיפַעַת וְאֶת מִגְרָשֶׁיהָ
מיקום גאוגרפי

על פי אזכורה של קדמות פעמיים לצד יהצה ומיפעת הנזכרות בספר ירמיהו בארץ המישור, ניתן להניח שגם קדמות הייתה בארץ המישור שבמזרח נחלת ראובן, ומדבר קדמות הוא המדבר שבצידה המזרחי של ארץ המישור.
הערות שוליים

↑  ספר ירמיהו, פרק מ"ח, פסוק כ"א
| ערי הלויים |
| --- | --- | --- |
| בני גרשון (ערים מיששכר, מאשר, מנפתלי ומחצי המנשה המזרחי) | בְּעֶשְׁתְּרָה • גולן • דברת • חֶלְקָת • חַמֹּת דֹּאר • יַרְמוּת • מִשְאָל • עַבְדּוֹן • עין גנים (אתר מקראי) • קֶדֶש • קַרְתָּן • קִשְׁיוֹן • רְחׁב |  |
| בני קהת (ערים מאפרים, מדן ומחצי המנשה המערבי) | שכם • גזר • קִבְצַיִם • בֵּית חוֹרֹן • אַיָּלוֹן • אֶלְתְּקֵא • גִבְּתוֹן • גַּת רִמּוֹן •  תַּעְנַךְ |  |
| בני מררי (ערים מראובן, מגד ומזבולון) | בֶּצֶר • דִּמְנָה • חשבון • יַהְצָה • יַעְזֵר • יקנעם • מַחֲנַיִם • מֵיפַעַת • נהלל • קְדֵמוֹת • קַרְתָּה • רָמת |  |
לנגור שחור-כפות

| לנגור שחור-כפות |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
תת־סדרה:: בעלי אף יבש
משפחה:: קופים בעלי זנב
סוג:: לנגור אפור
מין:: לנגור שחור-כפות
שם מדעי
 Semnopithecus hypoleucos ‏בליית, 1841
תחום תפוצה


לנגור שחור-כפות על ענף בקרלה.
לנגור שחור-כפות (שם מדעי: Semnopithecus hypoleucos) הוא מין של קוף מהסוג לנגור אפור ממשפחת קופים בעלי זנב.
סיווג

בעבר סווג כתת-מין של לנגור מצוי ולאחר מכן של לנגור המישורים הדרומיים הקרובים אליו. הוא מקורב גם למין לנגור נילגירי. כל אלו מצויים באזורים קרובים מאוד ובעלי הרגלים דומים. כיום הוא משויך למין עצמאי. הקוף אנדמי למישורים של דרום-מערב הודו בין גואה, קרנאטקה וקרלה אך גם בהרי גהט המערביים וכיום הוא מצוי בעיקר בטריטוריות שמורות.
מאפיינים

הוא מגיע לאורך 52-68 ס"מ בנקבות ו-73-109 ס"מ בזכרים. משקל הנקבות מגיע ל-10.9-12.2 ק"ג ושל הזכרים ל-13.6-15.3 ק"ג. הם בעלי פרווה אפורה בהירה עם בטן כהה מעט וראשים וכפות שחורים. כמו שאר בני הסוג הם בעלי ציצת שיער לראשם.
קוף זה חי בצמרות העצים ביערות הטרופיים של דרום הודו ונע בלהקות קטנות, כמה מטרים מעל הקרקע. אם הוא לא רואה טורפים כמו נמר, פיתון או טיגריס הוא גם יירד לקרקע היער לחפש מזון שנפל. הוא ניזון בעיקר מעלי עצים בתוספת פירות.
הערות שוליים

↑  לנגור שחור-כפות באתר הרשימה האדומה של IUCN
מג ויין אוון

| --- | --- |
אין תמונה חופשית
 לידה:  8 בנובמבר 1939 לנקסטר, הממלכה המאוחדת 
 פטירה:  יוני 2022 (בגיל 82) 
 מדינה:  הממלכה המאוחדת 
 פרופיל ב-IMDb
 
מג וין אוון (באנגלית: Meg Wynn Owen;‏ 8 בנובמבר 1939 - יוני 2022) הייתה שחקנית ולשית, הידועה בעיקר מהופעתה בתפקיד הייזל בלאמי בסדרת הדרמה "על אדונים ומשרתים".
ביוגרפיה

אוון נולדה בוויילס. היא שיחקה בסרטי הקולנוע "פארק גוספורד", "אהבה זה כל הסיפור", "גאווה ודעה קדומה", "אירינה פאלם" ו"הדואליסטים". היא שיחקה לצדה של ניקולה פאג'ט (שגם השתתפה בסדרה "על אדונים ומשרתים") בסדרת הדרמה "A Woman of Substance".
ביוגרפיה > חיים אישיים

אוון הייתה נשואה לוויליאם ורייט מ-1967 עד 1987. היא נפטרה ביוני 2022 בגיל 82.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1962 | רק שניים יכולים לשחק | Only Two Can Play | דיליס |  |
| 1972 | תחת חורש חלב | Under Milk Wood | לילי סמולס |  |
| 1973 | דם כחול | Blue Blood | ביט |  |
| 1973 |  | Malachi's Cove | אמא של מאלי |  |
| 1977 | הדואליסטים | The Duellists | לאוני |  |
| 1987 | 12 הנועזים 3 | The Dirty Dozen: The Deadly Mission | ג'וליה פלמנדס |  |
| 2001 | סיבוב אחרון | Last Orders | ג'ואן |  |
| 2001 | פארק גוספורד | Gosford Park | לואיס |  |
| 2002 | מכתבי אהבה | Possession | גברת ליס |  |
| 2003 | אהבה זה כל הסיפור | Love, Actually | המזכירה של ראש הממשלה |  |
| 2004 | יריד ההבלים | Vanity Fair | ליידי קרולי |  |
| 2005 | גאווה ודעה קדומה | Pride & Prejudice | גברת ריינולדס |  |
| 2006 | סקופ | Scoop | סוכנת הבית |  |
| 2007 | אירינה פאלם | Irina Palm | ג'וליה |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1963 | לורנה דון | Lorna Doone | אנני ריד | מיני-סדרה |
| 1970 | סמית' | Smith | מיס מנספילד | מיני-סדרה |
| 1972 |  | Breeze Anstey | לורן |  |
| 1973–1974 | על אדונים ומשרתים | Upstairs Downstairs | הייזל בלאמי |  |
| 1983 |  | On the Razzle | פראו פישר | סרט טלוויזיה |
| 1984 |  | Scarecrow and Mrs King | ליידי גווינת' ברומפילד | בפרק "Affair at Bromfield Hall" |
| 1984 |  | Travelling Man | גוון אוון |  |
| 1985 |  | A Woman of Substance | אליזבת הרט |  |
| 1987 |  | White Lady | גברת לבנה |  |
| 1994 |  | The Lifeboat | ורה פרי | סדרת טלוויזיה |
| 2004 | הולבי סיטי | Holby City | אנה ג'ונס | בפרק "Letting Go" |
| 2004 |  | Family Business | איריס ברוקר | סדרת טלוויזיה (פרק אחד) |
| 2007 |  | The Last Detective | שילה הופר | בפרק "A Funny Thing Happened on the Way to Willesden" |
| 2008 |  | The Bill | ורה | בפרק "Hot Milk and Butterscotch" |
| 2009 | רופאים | Doctors | אלואיז בקלי | בפרק "Hot Milk and Butterscotch" |
| 2010 | דוקטור הו | Doctor Who | איזבלה הזקנה | בפרק "A Christmas Carol" |
תפקידים בתיאטרון

In The Pipeline" בתפקיד ג'ואן
"פיגמליון" בתפקיד גברת היגינס
"The Old Devils" בתפקיד ריינון ויבר
"Good" בתפקיד הלן
"Travesties" בתפקיד גוונדלין
"מקבת'" בתפקיד ליידי מקבת'
"Bodies" בתפקיד הלן
"The Beaux Stratagem" בתפקיד גברת סאלן
"The Chalk Garden"
"A Meeting by the River" בתפקיד פנלופה
"ליל האיגואנה" בתפקיד חנה ג'לקס
"Absent Friends" בתפקיד מארג'
הערות שוליים

↑  Heren, Kit (23 בנובמבר 2022). "Love, Actually star 'reduced to dressing in dead people's clothes' after being conned out of life savings by a friend". LBC. נבדק ב-24 בנובמבר 2022. {{cite news}}:  (עזרה)
| --- | --- |
בקרת זהויות :  NLI: 987007318011705171  BNE: XX4615932  LCCN: nr2003012083  VIAF: 94125869   WorldCat (עם VIAF): 94125869
לנגנטל

לנגנטל (בגרמנית: Langenthal) היא עיר במחוז אוברארגאו שבקנטון ברן שבשווייץ. העיר היא המרכז החינוכי, התרבותי והכלכלי של המחוז.
גאוגרפיה ודמוגרפיה

שטחה של לנגנטל הוא 17.3 קמ"ר. מתוכם 23.8% משמשים לחקלאות, 41.6% הם שטחים מיוערים, 34.4% הם שטחים בנויים ו-0.3% הם שטחי נהרות ואגמים.
נכון לשנת 2014 מנתה אוכלוסיית לנגנטל 15,316 תושבים.
הערות שוליים

1 2  משרד הסטטיסטיקה הפדרלי של שווייץ
↑  משרד הסטטיסטיקה הפדרלי של שווייץ
| --- | --- |
בקרת זהויות :  NLI: 987007535587105171  GND: 4217386-3  HDS: 000192  LCCN: n93014454  MusicBrainz: 5f744134-09f4-4c9d-a35d-637d9bfa73d3  NKC: ge1223450  VIAF: 149071481   WorldCat (עם VIAF): 149071481
לנגטאנג

כפר לנגטאנג
אגם גוסאינקונדה
המנזר הבודהיסטי Kyanjin Gompa
לנגטאנג (בנפאלית: लाङटाङ) הוא אזור בנפאל הגובל בצפונה של נפת קטמנדו ובדרומה של טיבט. חלק מאזור זה מוגדר כשמורת טבע, המוכרת בשם הפארק הלאומי לנגטאנג, ומצויים בה מספר פסגות הרים, שהגבוהה מביניהן מתנשאת ל-7,246 מטרים.
בשמורה זו חיים כ-4,500 בני אדם ורובם משתייכים לשבט הטאמג (דוונאגרי: तामाङ). כ-25% מאזור זה מיוער (גדלים בו בעיקר עצי אלון, אורן, אדר ורודודנדרון) והוא מייצא לסביבתו עצים להסקה. האזור מאופיין במספר סוגי אקלים, מסובטרופי לאלפיני (אנ'). המגוון הביולוגי מכיל את הדוב השחור האסייתי, טאר ההימלאיה, קופי מקוק רזוס ופנדה אדומה. בנוסף, קיימים סיפורים על אנשים שראו באזור את יטי איש השלג.
הפארק הלאומי מכיל את אגמי הגוסאינקונדה, הקדושים לדת ההינדו, ובחודש אוגוסט נערכת עלייה לרגל לאזור זה. אתר רוחני נוסף הוא המנזר הבודהיסטי Kyanjin Gompa.
פעילויות תיירות באזור זה כוללות: טיפוס הרים, טרקים ורפטינג.
פסגות חשובות

| פסגה | גובה (במטרים) |
| --- | --- |
Langtang Lirung: 7,246
Dorje Lakpa: 6,966
Morimoto: 6,750
Dragmarpo Ri: 6,578
Kimshung: 6,500
Langshisha Ri: 6,427
Ganchempo: 6,387
Naya Kanga: 5,846
Yala Peak: 5,520
Surya Peak: 5,144
Tsergo Ri: 4,982
Chyarkung Chuli: 4,858
Cholangpati Danda: 4,788
תמונה פנורמית של גוסאינקונדה
אקלים

| אקלים בלנגטאנג> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°) | אקלים בלנגטאנג> ינואר.2.0.-11.0 | אקלים בלנגטאנג> פברואר.3.0.-10.0 | אקלים בלנגטאנג> מרץ.8.0.-6.0 | אקלים בלנגטאנג> אפריל.14.0.-2.0 | אקלים בלנגטאנג> מאי.17.0.2.0 | אקלים בלנגטאנג> יוני.18.0.7.0 | אקלים בלנגטאנג> יולי.19.0.9.0 | אקלים בלנגטאנג> אוגוסט.18.0.8.0 | אקלים בלנגטאנג> ספטמבר.16.0.7.0 | אקלים בלנגטאנג> אוקטובר.15.0.2.0 | אקלים בלנגטאנג> נובמבר.9.0.-8.0 | אקלים בלנגטאנג> דצמבר.8.0.-10.0 | אקלים בלנגטאנג> שנה.12.3.-1.0 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: thamel.com
הערות שוליים

↑  מידע קלימטולוגי עבור עיירות טרקינג נבחרות, באתר thamel.com
לאסלו סירטש

| --- | --- |
אין תמונה חופשית
 לידה:  26 באוקטובר 1904 לאפאפה, הונגריה 
 פטירה:  27 במרץ 1959 (בגיל 54) בודפשט, הרפובליקה העממית ההונגרית 
 שם לידה:  Neiser József 
 מדינה:  הונגריה 
 
לאסלו סירטש (במקור יוז'ף נייזר, בהונגרית: Szirtes László; לאפאפה, 26 באוקטובר 1904 – פראג, 27 במרץ 1959) היה שחקן, מנהל הפקה (Executive producer) (במשטר הקומוניסטי זה למעשה תפקיד המפיק) וכן היה מנהל אתרים (Location manager). הוא אביו של טמאש סירטש, במאי תיאטרון.
ביוגרפיה

יוז'ף נייזר נולד במשפחה יהודית כבנם של לאסלו נייזר, סוחר, ושל ארנקה וייס. בגיל חמש עשרה, בתקופת הרפובליקה הסובייטית ההונגרית, הצטרף לצבא האדום ההונגרי והשתתף במערכה בצפון הונגריה. הוא עבד כשחקן משנות ה-20 של המאה ה-20 ולאחר מכן הועסק ב"תיאטרון העיר" (Városi Színház). תקופה ארוכה היה קומיקאי רקדן ומנהל מחול בתיאטרון הילדים של הדוד לאקנר. הוא לא הורשה לעבוד בגלל מוצאו היהודי בתקופת מלחמת העולם השנייה. מהמחצית השנייה של שנות הארבעים ועד מותו היה מנהל הפקה (מפיק סרטים).
אשתו הייתה רוז'ה בלאו-נויבאואר.
סרטיו > כמנהל אתרים

Címzett ismeretlen (1935)
Nem élhetek muzsikaszó nélkül (1935)
Az új földesúr (1935)
Dunaparti randevú (1936)
Lovagias ügy (1936-37)
Szerelemből nősültem (1937)
Maga lesz a férjem (1937)
A harapós férj (1937)
Torockói menyasszony (1937)
Érik a búzakalász (1938)
Varjú a toronyórán (1938)
János vitéz (1938)
סרטיו > כמנהל הפקה

אחד במאי חופשי בבודפשט (1945, דיווח)
זריחת השמש (1946, דוקומנטרי)
אי שם באירופה (1948)
Beszterce ostroma (1948)
Nyugati övezet (1952)
Vihar (1952)
Színes szőttes (1953, rövid)
A város alatt (1953)
Vidám verseny (1953, rövid)
Bűvös szék (1954, rövid)
Rokonok (1954)
Budapesti tavasz (1955)
Az élet hídja (1955)
Mese a 12 találatról (1956)
Ünnepi vacsora (1956)
Éjfélkor (1957)
Láz (1957)
Micsoda éjszaka (1958)
A harminckilences dandár (1959)
לקריאה נוספת

איבאן בולדיז'אר (1959-04-15). "אדם שכולם אוהבים – לזכרו של לאסלו סירטש". Filmvilág. 2 (8).
הערות שוליים

↑  "Születési bejegyzése a naki polgári születési akv. 71/1904. folyószáma alatt".
↑  "Halotti bejegyzése a Budapest V. kerületi állami halotti akv. 100/1959. folyószáma alatt".
↑  "Házasságkötési bejegyzése a törökkoppányi polgári házassági akv. 4/1904. folyószáma alatt".
לארי זיגפריד

| --- | --- |
 לידה:  22 במאי 1939 שלבי, אוהיו, ארצות הברית
 פטירה:  14 באוקטובר 2010 (בגיל 71) קליבלנד, אוהיו, ארצות הברית
 עמדה:  רכז
 גובה:  1.91 מטרים
 מספר:  20
 מכללה:  אוניברסיטת המדינה של אוהיו
 דראפט:  בחירה שלישית, 1961 סינסינטי רויאלס
 קבוצות כשחקן
 1961–1962 1963–1970 1970–1971 1971–1972:  קליבלנד פייפרס בוסטון סלטיקס סן דייגו/יוסטון רוקטס אטלנטה הוקס
 הישגים כשחקן
 5 זכיות באליפות ה-NBA‏ (1964–1966, 1968, 1969) זכייה באליפות ה-ABL‏ (1962) זכייה בטורניר אליפות המכללות (1960)
 קבוצות כמאמן
 1973–1977:  יוסטון רוקטס (עוזר)
לארי זיגפריד (באנגלית: Larry Siegfried;‏ 22 במאי 1939 – 14 באוקטובר 2010) היה כדורסלן אמריקאי, אשר שיחק בליגת ה-NBA בין השנים 1963–1972. לאורך 9 עונותיו בליגה זכה ב-5 אליפויות כשחקן בוסטון סלטיקס, ורשם ממוצעים כוללים של 10.8 נקודות, 3.5 אסיסטים ו-2.8 ריבאונדים למשחק.
קריירת מכללות

זיגפריד נולד בעיר שלבי שבאוהיו, ובין השנים 1957–1961 למד באוניברסיטת המדינה של אוהיו. כבר בעונתו הראשונה בקבוצת הכדורסל של האוניברסיטה ("אוהיו סטייט באקאייז") הוביל את קלעיה עם 19.6 נקודות בממוצע למשחק. בעונת 1959/1960 הצטרפו לקבוצה שני חברי היכל התהילה של הכדורסל לעתיד – ג'ון לוקאס וג'ון האבליצ'ק – אשר לצדו של זיגפריד הובילו את הבאקאייז לזכייתם הראשונה בטורניר אליפות המכללות. בעונתו האחרונה בקבוצה, 1960/1961, העפיל עם אוהיו סטייט לגמר טורניר המכללות בפעם השנייה ברציפות, אולם קבוצתו הפסידה במשחק הגמר מול אוניברסיטת סינסינטי בתוצאה 65–70. בשתי העונות האחרונות היה זיגפריד הקלעי השני של הקבוצה, אחרי לוקאס, עם ממוצע של 14.2 נקודות למשחק.